[{"text_idx": "#000008", "text": "Entretantu tuir istoria balu konta husi familia Antonio nian dehan katak, sira hakfodak tebes no sente hamnasa maibe akontese iha realidade, bainhira Antonio mate, foin lalais (Novembru 2021), tanba loke Antonio nia mala, hetan Maria nia foto, ne\u2019ebe\u0301 hamutuk ho ropa sira, surat balu nu\u2019udar memoria domin nian, ne\u2019ebe\u0301 tempu ne\u2019eba, sira sei klosan fo\u0301 ba malu."}, {"text_idx": "#000009", "text": "Tanba ne\u2019e, familia dehan \u201cDomin ne\u2019ebe\u0301 Bulak liu mak halo tiha juramentu, ikus mai, Feto \u2013 Mane la hola malu ka moris hamutuk.\u201d"}, {"text_idx": "#000011", "text": "Husi Istoria ne\u2019e, tuir matenek nain balu husi Indonesia (Dokter Cinta/Doutor ba Domin) hasai liafuan ida dehan, -Ema hotu iha sentimentu domin, maibe\u0301 sentimentu domin ida ne\u2019ebe\u0301 furak no kapas teb- tebes, dala ruma halo ema sai bulak, bele to\u2019o mate tan, mak sentimentu domin entre feto ida no mane ida. Kuandu sira hadomi malu, laiha ema ida iha kbi\u2019it atu deskobre no koko hafahe sira."}, {"text_idx": "#000012", "text": "Tanba ne\u2019e, hanoin balu dehan, \u2013 Ba klosan sira ka ema ne\u2019ebe\u0301 seidauk iha par, mane ka feto, iha servisu fatin, festa, no fatin seluk tan, karik ema ruma hatudu sentimentu domin, liuhosi hahalok, maneira, espresaun, ida ne\u2019e tenke apresia, tanba domin ita labele kaer ho liman no haree ho matan. Maibe domin ne\u2019e entre feto ho mate bele espresa ba malu."}, {"text_idx": "#000013", "text": "Diferansa casar por acidente no casar por Amor"}, {"text_idx": "#000014", "text": "Profesora Portuguesa ida Dili hanorin lian Portuges ba Jornalista sira dehan nune\u2019e, Voce\u0302 casar por accidente ou casar por amor? Mala\u2019e Timor kulit metan ida dehan, ne\u2019e signifika oinsa?"}, {"text_idx": "#000016", "text": "Profesora fo\u0301 esplikasaun Katak, \u2013 Casar por accidente mak domin ida ne\u2019ebe\u0301 obriga, domin ida ne\u2019ebe\u0301 haree liu ba riku soin, domin ida ne\u2019ebe\u0301, la ho sentimentu nu\u2019udar umanu, maibe ho sentimentu seksualidade, ikus mai feto ida ho mane ida, bele forma familia, maibe\u0301 nia valor sei la kontribui ba felicidade."}, {"text_idx": "#000017", "text": "Sentidu Casar por amor mak, ema rua (Feto \u2013 Mane), forma familia liuhosi domin, laharee ba riku \u2013 soin, maibe\u0301 domin hanesan base fundamentu ba sira nia solidu, unidu, hodi ikus mai hetan grasa husi Maromak, halo sira sai felicidade to\u2019o mate."}, {"text_idx": "#000018", "text": "Tenke hanoin katak, fisikamente domin ne\u2019e iha sentidu lapermanente signifika katak, hanesan lian Indonesia dehan \u201cCinta tak selamanya memiliki\u201d katak domin ne\u2019e,la\u2019os ba ita atu hamutuk bebeik(memiliki), tanba domin hotu la perfeitu, so\u0301 domin perfeitu mak mai husi Nai Maromak.*****(TT)"}]